รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง 'นโยบายการขับเคลื่อนสถานศึกษา'
วันพฤหัสบดีที่ 17 สิงหาคม 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง 'นโยบายการขับเคลื่อนสถานศึกษา'
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง 'นโยบายการขับเคลื่อนสถานศึกษา'
ข่าวสํานักงานรัฐมนตรี429/2560
ศธ.จัดการประชุมมอบนโยบาย"สถานศึกษาคุณธรรม"
จังหวัดปทุมธานี - ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง 'นโยบายการขับเคลื่อนสถานศึกษา'ในการประชุมมอบนโยบายสถานศึกษาคุณธรรม เมื่อวันพุธที่ 16 สิงหาคม 2560 ณ วิทยาลัยการอาชีวศึกษาปทุมธานีอําเภอเมืองปทุมธานี โดยศาสตราจารย์เกียรติคุณ นพ.เกษม วัฒนชัย องคมนตรีและประธานกรรมการมูลนิธิยุวสถิรคุณ เป็นประธานเปิดการประชุม โดยมีผู้บริหารทุกสังกัดเข้าร่วมประชุมครั้งนี้กว่า800คน อาทิ นายปราโมทย์ โชติมงคล ผู้อํานวยการศูนย์โรงเรียนคุณธรรมมูลนิธิยุวสถิรคุณ, นายประเสริฐ บุญเรือง รองปลัดกระทรวงศึกษาธิการ,ศึกษาธิการภาคทุกภาค, ศึกษาธิการจังหวัดทุกจังหวัด, ผู้อํานวยการและรองผู้อํานวยการสํานักงานเขตพื้นที่การศึกษา, ผู้อํานวยการสํานักงานส่งเสริมการศึกษานอกระบบและการศึกษาตามอัธยาศัยทุกจังหวัด, ประธานอาชีวศึกษาทุกจังหวัด, ผู้บริหารสถานศึกษา ฯลฯ
ม.ล.ปนัดดา ดิศกุลกล่าวตอนหนึ่งว่า ส่วนตัวมีความรู้สึกดีใจที่ได้รับความไว้วางใจให้มาทํางานร่วมกันในการสนองพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช รัชกาลที่ 9 และสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ซึ่งตลอดระยะเวลากว่า 37 ปีที่เคยรับราชการได้มองเห็นประเทศไทยมีความสงบสุข ร่มเย็น ใต้ร่มพระบารมี เป็นแผ่นดินธรรมแผ่นดินทอง
สําหรับการเป็นผู้บริหารที่ดีนั้นม.ล.ปนัดดา กล่าวว่า นอกจากจะต้องมีความเป็นครูบาอาจารย์ที่ดีควบคู่ไปด้วยแล้วนั้น จะต้องเป็นแบบอย่าง (Idol) ที่ยั่งยืนให้กับผู้ใต้บังคับบัญชาและลูกศิษย์ เปรียบเสมือนในหลวงรัชกาลที่ 9 และสมเด็จพระนางเจ้าสิริกิติ์ พระบรมราชินีนาถ ที่ทรงเป็นต้นแบบของความดีในทุกๆเรื่อง ไม่ว่าจะเป็นเรื่องของจรรยาบรรณ มารยาทที่งดงาม พระราชจริยวัตรอันเป็นที่ชื่นชมโสมนัส ความซื่อสัตย์สุจริต รวมไปถึงการใช้ภาษาต่างประเทศที่มีความไพเราะ แตกฉาน และสง่างาม จนสามารถชนะใจชาวต่างชาติในต่างประเทศซึ่งเป็นสิ่งที่ต้องการให้เกิดขึ้นกับลูกหลานเยาวชนไทยที่จะเติบโตเป็นผู้นําของสังคมในอนาคตตามพระบรมราโชบายด้านการศึกษาของในหลวงรัชกาลที่ 10 ที่ได้พระราชทานว่า"การศึกษาต้องมุ่งสร้างพื้นฐานให้แก่ผู้เรียน4ด้าน คือ มีทัศนคติที่ถูกต้องต่อบ้านเมือง มีพื้นฐานชีวิตที่มั่นคง-มีคุณธรรม มีงานทํา-มีอาชีพ และเป็นพลเมืองดี"
ในเรื่องโครงการโรงเรียนคุณธรรมใคร่ขอความร่วมมือให้ผู้บริหารทุกท่านทุกระดับช่วยสนับสนุนนโยบายการพัฒนาโรงเรียนหรือสถานศึกษาคุณธรรมให้เกิดขึ้นอย่างเป็นรูปธรรม และขอให้ช่วยนําหลักคิดที่สําคัญในการขับเคลื่อนโรงเรียนคุณธรรม 5 ข้อ ได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม ไปถ่ายทอดและขยายผลให้เกิดเป็นหลักคิดและหลักปฏิบัติอย่างเป็นรูปธรรมแก่ลูกหลานเยาวชนไทย เพื่อถวายเป็นพระราชกุศลแด่ในหลวงรัชกาลที่ 9
จึงขอให้ผู้บริหารทุกท่านให้ความสําคัญและสนับสนุนการดําเนินงานของผู้รับผิดชอบโครงการโรงเรียนคุณธรรม และร่วมกันกํากับติดตามประเมินผลการดําเนินงานให้เป็นไปตามกระบวนการที่กําหนดไว้โดยรอบคอบ ถี่ถ้วน พิจารณางบประมาณในการดําเนินงานโรงเรียนคุณธรรมที่ได้รับการจัดสรรให้ตรงกับวัตถุประสงค์ พร้อมทั้งช่วยกันพัฒนาด้านคุณธรรมและจริยธรรมให้เกิดขึ้นแก่ลูกหลานนักเรียนนักศึกษา ทั้งสถานศึกษาของรัฐและเอกชนต่อไปด้วย
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ